**Anexa nr.3**

**Condiţii de acordare a venitului minim de incluziune (VMI)**

**CINE POATE SOLICITA Venitul minim de incluziune?**

Venitul minim de incluziune se acordă familiilor/persoanelor singure care au un venit net lunar ajustat mai mic sau egal cu nivelele maxime stabilite prin lege pentru cele două componente, astfel:

* **pentru ajutorul de incluziune – nivelul maxim al venitului net trebuie să fie de 366 lei, respectiv 533 lei dacă persoana singură a depășit vârsta de 65 de ani;**
* **pentru ajutorul pentru familia cu copii – nivelul maxim al venitului net trebuie să fie de 930 lei/ membru de familie.**

**Cuantumul venitului minim de incluziune**

**CE SUME VOR PRIMI beneficiarii de venit minim de incluziune?**

Cuantumul ajutorului de incluziune acordat familiei/persoanei singure reprezintă diferența dintre cuantumul maxim prevăzut de lege – 366 lei/lună/membru de familie sau 533 lei/lună în cazul persoanei de cel puțin 65 de ani – și cuantumul venitului net ajustat, calculate conform legii.

Cuantumul maxim în cazul persoanelor care nu au niciun venit este de 366 lei/lună/membru de familie, iar în cazul persoanei singure cu vârsta de cel puțin 65 de ani, este de 533 lei/lună.

În cazul familiei cu copii, cuantumul ajutorului este stabilit în funcție de nivelul venitului net lunar ajustat și numărul de copii din familie, astfel:

**I. Pentru familia beneficiară de ajutor de incluziune, precum și pentru familia cu venituri nete ajustate de maximum 366 lei/lună:**

* 143 lei – pentru familia cu 1 copil;
* 286 lei – familia cu 2 copii;
* 428 lei – familia cu 3 copii;
* 570 lei – familia cu 4 sau mai mulți copii.

**II. Pentru familia monoparentală beneficiară de ajutor de incluziune, precum și pentru cea cu venituri nete ajustate de maximum 366 lei/lună:**

* 161 lei – pentru familia cu 1 copil;
* 320 lei – familia cu 2 copii;
* 479 lei – familia cu 3 copii;
* 638 lei – familia cu 4 sau mai mulți copii.

**III. Pentru familiile cu un venit net ajustat între 366 lei/lună – 930 lei/lună (inclusiv):**

* 115 lei – pentru familia cu 1 copil;
* 228 lei – familia cu 2 copii;
* 341 lei – familia cu 3 copii;
* 452 lei – familia cu 4 sau mai mulți copii.

**IV. Pentru familiile monoparentale cu un venit net ajustat între 366 lei/lună – 930 lei/lună (inclusiv):**

* 148 lei – pentru familia cu 1 copil;
* 287 lei – familia cu 2 copii;
* 432 lei – familia cu 3 copii;
* 572 lei – familia cu 4 sau mai mulți copii.

**Atenție! Cuantumul ajutorului de incluziune se actualizează anual cu rata medie a inflației!**

**FORMULA DE CALCUL A AJUTORULUI DE INCLUZIUNE**

**ȘI A AJUTORULUI PENTRU FAMILIA CU COPII**

**Articolul 9-HG 1154/2022**

Dimensiunea familiei se stabileşte prin însumarea coeficienţilor de echivalenţă, prevăzuţi la art. 9 alin. (2) din lege, potrivit următorului exemplu:

**Exemplu:** pentru o familie compusă din 4 persoane, dimensiunea familiei se stabileşte astfel:

**–**număr de persoane = 4, din care 2 adulţi şi 2 copii;

**–**suma coeficienţilor de echivalenţă = 1+0,5+0,5+0,5 = 2,5;

**–**număr de membri de familie = 2,5.

**Articolul 10-** **HG 1154/2022**

**Formula de calcul al venitului net ajustat este următoarea:**

**Vaj= VT/Dfam**

unde:

**– Vt** reprezintă venitul total al familiei/persoanei singure, la care, după caz, se aplică reducerea prevăzută la art. 11 lit. a) din lege;

**– Dfam** reprezintă dimensiunea familiei, stabilită conform prevederilor art. 9;

**– Vaj** reprezintă venitul net ajustat/membru de familie.

**(5) Formula de calcul al ajutorului de incluziune este următoarea:**

**(Cmax – Vaj) x Dfam = Cajinc,**

**– Cmax** reprezintă cuantumul maxim al ajutorului de incluziune prevăzut de lege;

**– Vaj** reprezintă venitul net ajustat/membru de familie;

**– Cajinc** reprezintă cuantumul ajutorului de incluziune care se acordă beneficiarului;

**– Dfam** reprezintă dimensiunea familiei.

**PROCEDURA DE ACORDARE a venitului minim de incluziune**

Venitul minim de incluziune se acordă **pe bază de cerere** **care va fi însoțită de documente justificative privind veniturile realizate, componența familiei, bunurile deținute etc.,** depusă de solicitant la sediul Simeria (Str. Avram Iancu, bl.5, parter, la Serviciul Beneficii Sociale, Compartimentul Beneficii de asistență socială (V.M.I., TSG, AU, Alocații stat, ICC);

**Program de lucru cu publicul**: Luni-Joi 09:00 – 14:00; Vineri: 09:00 – 13:00

**Totodată, actele se pot transmite și online pe adresa de e-mail: das@primariasimeria.ro**